

**PRILOG I:**

PROJEKTNI ZADATAK

ruralnirazvoj.hr, nrm.hr, spzpp.hr

PROJEKT

Ev. br. nabave: 41/2023/JN

Nadogradnja, redizajn i održavanje internetskih stranica Uprave za potpore poljoprivredi i ruralnom razvoju (ruralnirazvoj.hr; nrm.hr)

POSLOVNI KORISNIK

Uprava za potpore poljoprivredi i ruralnom razvoju

Sektor za programsko upravljanje

Služba za programsku promociju

KOORDINATOR PROJEKTA

Glavno tajništvo

Sektor za informacijske sustave, upravljanje imovinom i informiranje

**SADRŽAJ**

[1. Uvod 3](#_Toc100150514)

[2. Poslovna potreba 4](#_Toc100150515)

[3. Postojeće stanje 4](#_Toc100150516)

[4. Opseg zadataka 4](#_Toc100150517)

[5. Upravljanje projektom 6](#_Toc100150518)

[6. Obveze naručitelja 7](#_Toc100150519)

[7. Obveze ponuditelja 7](#_Toc100150520)

[8. Standard isporuke 7](#_Toc100150521)

[9. Primopredaja sustava, dokumentacija i edukacija 8](#_Toc100150522)

[10. Jamstvo 9](#_Toc100150523)

[11. Poslovna tajna 10](#_Toc100150524)

# Uvod

Ministarstvo poljoprivrede, Uprava za potpore poljoprivredi i ruralnom razvoju, Upravljačko je tijelo [Programa ruralnog razvoja Republike Hrvatske 2014.-2020.](https://ruralnirazvoj.hr/prr-2014-2020/) (dalje u tekstu: PRR RH), financiranog sredstvima Europskog poljoprivrednog fonda za ruralni razvoj (dalje u tekstu: EPFRR) te [Strateškog plana Zajedničke poljoprivredne politike Republike Hrvatske za razdoblje 2023.-2027.](https://ruralnirazvoj.hr/program/) (u daljnjem tekstu: SP ZPP), financiranog iz EPFRR i Europskog fonda za jamstva u poljoprivredi (EFJP).

Trenutno se paralelno provode PRR RH i SP ZPP, a svi detalji su dostupni na poveznici <https://ruralnirazvoj.hr/>, uključujući [mogućnosti financiranja SP ZPP](https://ruralnirazvoj.hr/intervencije/), [indikativni plan objave natječaja za 2023.](https://ruralnirazvoj.hr/indikativni-plan-objave-natjecaja-u-2023/), ali i dosadašnje [rezultate provedbe](https://ruralnirazvoj.hr/status-provedbe-programa-ruralnog-razvoja-2014-2020/) PRR RH te korištene [promotivne/video materijale](https://ruralnirazvoj.hr/mediji/).

SP ZPP predstavlja nacionalni dokument kojim se osigurava gotovo 3,8 mlrd. eura potpore u razdoblju 2023.-2027., a koji je usklađen sa Strategijom poljoprivrede do 2030. godine, odnosno Nacionalnom razvojnom strategijom Republike Hrvatske do 2030. godine.

Upravljačko tijelo odgovorno je za promidžbu o rezultatima provedbe PRR RH/SP ZPP, kao i mogućnostima ulaganja te za informiranje korisnika i šire javnosti o doprinosu i ulozi Europske unije.

Sukladno svemu navedenom mora biti osiguran kvalitetan sustav informiranja i promidžbe svih dionika o PRR RH/SP ZPP, što je i svrha ovog predmeta nabave.

Za gore navedene potrebe uspostavljena je mrežna stranica <https://ruralnirazvoj.hr/>.

Sastavni dio SP ZPP-a je i Nacionalna mreža Zajedničke poljoprivredne politike (u daljnjem tekstu NM ZPP) čije informiranje članova i opće javnosti odvija se kroz mrežne stranice i sustav članstva. NM ZPP nema pravnu osobnost (formu) već je platforma koja okuplja razne dionike koji djeluju ili se nalaze u ruralnim područjima te provodi određene aktivnosti u svrhu ostvarenja zadanih ciljeva.

Sukladno navedenoj regulativi, ciljevi umrežavanja su:

1. povećanje uključenosti dionika u provedbu SP ZPP;
2. poboljšanje kvalitete provedbe SP ZPP-a;
3. informiranje šire javnosti i potencijalnih korisnika o politici ruralnog razvoja i mogućnostima sufinanciranja projekata;
4. poticanje inovacija u poljoprivredi, proizvodnji hrane, šumarstvu i ruralnim područjima.

NM ZPP za komunikaciju s članovima te zainteresiranim dionicima koristi internetske stranice <https://nrm.hr> i sustav članstva <https://clanstvonrm.mps.hr/>.

# Poslovna potreba

Ministarstvo poljoprivrede, Uprava za potpore poljoprivredi i ruralnom razvoju, ima potrebu za redizajnom i održavanje internetskih stranica Uprave za potpore poljoprivredi i ruralnom razvoju (ruralnirazvoj.hr i nrm.hr).

# Postojeće stanje

Postojeće internetske stranice ruralnirazvoj.hr i nrm.hr zahtijevaju prilagodbu vizualnom identitetu novog programskog razdoblja te prilagodbu strukture SP ZPP-u.

NM ZPP sukladno Godišnjem akcijskom planu svake godine objavljuje Poziv za članove za provedbu aktivnosti Mreže u tekućoj godini. Sukladno navedenome potrebne su izmjene/prilagodba sustava članstva (<https://clanstvonrm.mps.hr/>), kako bi se tekstualni dio Poziva, uvjeti prihvatljivosti, kontrolne liste, učitavanje dokumentacije, troškovi i ostale specifikacije prilagodile Pozivu. Sustav članstva sadrži cjelokupnu evidenciju članova Mreže, unutar sustava se odvija komunikacija sa članovima uz opcije slanja obavijesti, anketa za članove po različitim kriterijima te elektronsko glasovanje za izbor članova u Upravljački odbor NM ZPP.

# Opseg zadataka

Sve komponente internetskih stranica <https://ruralnirazvoj.hr> i <https://nrm.hr> te članstva NM ZPP su na informacijskoj infrastrukturi Centra dijeljenih usluga (u daljnjem tekstu: CDU). Komunikacija prema CDU se odvija preko Ministarstva u formi standardiziranog LLD obrasca.

Obveza ponuditelja je uspostaviti dvije instance sustava u CDU - testni i produkcijski. Sve promjene i radovi izvoditi će se na testnoj okolini, a tek nakon potvrde naručitelja, validirane promjene i nadogradnje sustava primijenit će se na produkcijskom sustavu.

**Sadržaj ponude:**

**1. Ponuda treba uključivati sljedeće stavke za internetsku stranicu** <https://ruralnirazvoj.hr/>:

**1.1. Održavanje internetske stranice** [**https://ruralnirazvoj.hr/**](https://ruralnirazvoj.hr/)**:**

* preventivni pregled log datoteka i otklanjanje eventualnih grešaka u radu sustavu;
* instalacija novih verzija CMS-a;
* troškovi licenci (dodatci, antivirus zaštita) i SSL certifikata (zakup i instalacija);
* savjetovanje i podrška djelatnicima (postavljanje anketa, kalkulatora kriterija odabira, grafova, prilagodba kalendara događanja, video sadržaja, svg mape, ažuriranje sustava autonomnog odgovaranja na upite - Chat-Bot);
* manje promjene u funkcionalnostima sustava (implementacija novih funkcionalnosti);
* nadzor nad sustavom i administracija CDU servera (dnevna backup procedura, nadogradnja - update i upgrade servera);

**1.2. Redizajn internetske stranice** [**https://ruralnirazvoj.hr/**](https://ruralnirazvoj.hr/)**:**

* redizajn i izrada nove strukture mrežne stranice ruralnirazvoj.hr. Obzirom da je započelo novo programsko razdoblje SP ZPP 2023.-2027., potrebno je napraviti novu strukturu koja će uključivati detaljan prikaz intervencija i natječaja (arhitektura naslovnice, intervencije, natječaji, mediji, pitanja i odgovori…);
* vizualni redizajn internetske stranice, odnosno usklađivanje internetske stranice vizualnom identitetu SP ZPP-a sukladno [Smjernicama za upotrebu vizualnog identiteta SP ZPP RH 2023.-2027](https://ruralnirazvoj.hr/files/SP-ZPP-Smjernice-za-upotrebu-vizualnog-identiteta.pdf). i Provedbenoj uredbi Komisije (EU) 2022/129. – ponuda do tri idejna rješenja;
* arhiviranje i prikaz podataka iz prethodnog programskog razdoblja PRR RH – potrebno uspostaviti vizualnu razliku između programskih razdoblja.

**2. Ponuda treba uključivati sljedeće stavke za mrežnu stranicu Nacionalne mreže Zajedničke poljoprivredne politike**:

* 1. **Održavanje mrežne stranice nrm.hr koje uključuje:**
* preventivni pregled log datoteka i otklanjanje eventualnih grešaka u sustavu;
* instalacija novih verzija CMS-a;
* troškovi licenci (dodaci, antivirus zaštita) i SSL certifikata (zakup i instalacija);
* savjetovanje i podrška djelatnicima (postavljanje anketa, grafova, prilagodba kalendara događanja, video sadržaja, svg mape);
* manje promjene u funkcionalnostima sustava (implementacija novih funkcionalnosti);
* nadzor nad sustavom i administracija CDU servera (dnevna backup procedura, nadogradnja - update/upgrade servera).
  1. **Redizajn mrežne stranice nrm.hr koje uključuje:**
* vizualni redizajn internetske stranice, odnosno usklađivanje internetske stranice vizualnom identitetu SP ZPP-a sukladno Smjernicama za upotrebu vizualnog identiteta SP ZPP RH 2023.-2027. i Provedbenoj uredbi Komisije (EU) 2022/129. - ponuda do tri idejna rješenja;
* izrada podstranica za potrebe organizacije i održavanja događanja (prijava za sudjelovanje i informiranje sudionika).

1. **Ponuda treba sadržavati sljedeće stavke za sustav članstva NMZPP-a:**
   1. **Održavanje sustava članstva NMZPP-a (clanstvonrm.mps.hr):**

* preventivni pregled log datoteka i otklanjanje eventualnih grešaka u sustavu;
* instalacija novih verzija softvera;
* savjetovanje i podrška djelatnicima (moduli za glasanje za Upravljački odbor NM ZPP, ankete, forum, tehnička podrška za članove);
* manje promjene u funkcionalnostima sustava (implementacija novih funkcionalnosti);
* nadzor nad sustavom i administracija CDU servera (dnevna backup procedura, nadogradnja- update/upgrade servera)
* nadogradnja vezana uz EIP projekte
  1. **Nadogradnja sustava članstva NM ZPP - nove funkcije profila korisnika:**
* prilagodba profila člana (omogućiti unos više predstavnika u okviru pojedinog članstva u Mreži sukladno delegiranim funkcijama - osoba koja predstavlja člana dobiva opcije delegiranja dodatnih osoba koje će sudjelovati u popunjavanju prijava za poziv, anketama, forumu i drugo).
  1. **Izrada novog Poziva za članstvo NM ZPP i arhiviranje prethodnog:**
* izrada poziva za iskaz interesa u vidu ankete;
* NM ZPP sukladno Godišnjem akcijskom planu svake godine objavljuje Poziv za članove za provedbu aktivnosti Mreže u tekućoj godini. Sukladno navedenome potrebne su izmjene/prilagodba sustava članstva NM ZPP (https://clanstvonrm.mps.hr/) kako bi se tekstualni dio Poziva (uvjeti prihvatljivosti, kontrolne liste, učitavanje dokumentacije, troškovi i ostale specifikacije) prilagodio aktualnom Pozivu;
* praćenje aktivnosti kroz sve faze (izvoz u Excel), arhiviranje poziva;
* testiranje i korekcije.

1. **Promocija internetskih stranica nrm.hr i ruralnirazvoj.hr kroz društvene mreže i Google sustav promocije (Google Ads) obuhvaća kreiranje, vođenje i proračun kampanje za te priprema i dostava vizualnog sadržaja:**
   1. promociju Programa ruralnog razvoja i Strateškog plana Zajedničke poljoprivredne politike na Google Ads na temelju postignutih najmanje 5.000 klikova ili više, a do ispunjenja ugovorenog iznosa (do 4 kampanje);
   2. promociju Programa ruralnog razvoja i Strateškog plana Zajedničke poljoprivredne politike na društvenim mrežama za postignutih najmanje 5.000 klikova ili više, a do ispunjenja ugovorenog iznosa;
   3. izrada ilustracija raznih formata za promotivne objave (infografike) prilagodbama; cms, facebook, instagram.
   4. isporuka fotografija i ilustracija s pripadajućim autorskim pravima s motivima iz sektora poljoprivrede sukladno potrebama naručitelja i s prilagodbama (cms, facebook, instagram).

# Upravljanje projektom

Nakon potpisivanja Ugovora održat će se inicijalni sastanak.

Na inicijalnom sastanku:

* Ponuditelj i Naručitelj dogovaraju dinamiku i ključne faze provedbe projekta koji su temelj za praćenje izvršavanja ugovora;
* Ponuditelj i Naručitelj dogovaraju dinamiku izvještavanja o statusu projekta.

# Obveze naručitelja

Naručitelj se obvezuje da će:

* osigurati voditelja projekta koji poznaju poslovne procese vezane uz provođenje projekta;
* osigurati infrastrukturu u okviru one s kojom raspolaže Ministarstvo poljoprivrede potrebnu za realizaciju projekta;
* omogućiti prihvat isporuka na vrijeme prema projektnom planu;
* eskalirati uočene rizike koji ugrožavaju provedbu projekta prema voditelju projekta Ponuditelja, bez odlaganja;
* izvršiti plaćanje temeljem ispostavljenog računa, a nakon izvršene isporuke, testiranja i dostave primopredajnog zapisnika ili mjesečnog zapisnika o održavanju.

# Obveze ponuditelja

Ponuditelj se obvezuje da će:

* osigurati stručne i materijalne preduvjete za izvršenje projekta;
* obveze preuzete ovim projektnim zadatkom obavljati po pravilima struke, vodeći se najvišim profesionalnim, etičkim i stručnim standardima;
* izvršiti sve ugovorene obveze;
* osigurati voditelja projekta potrebnog za provedbu projekta;
* davati cjelovite i točne informacije i artikulirati potrebne pretpostavke na strani Naručitelja radi urednog izvršenja ugovornih obveza sukladno projektnom planu;
* eskalirati uočene rizike koji ugrožavaju provedbu projekta prema voditelju projekta Naručitelja, bez odlaganja.

# Standard isporuke

Ponuditelj će obavljati sve tražene aktivnosti sukladno zakonu struke.

Ponuditelj se obvezuje u svom radu primjenjivati načela u skladu s Općom uredbom o zaštiti osobnih podataka (Uredba (EU) 2016/679).

Ponuditelj se, prilikom realizacije, obavezuje voditi brigu o pristupu osoba s posebnim potrebama kako je definirano Zakonom o pristupačnosti mrežnih stranica i programskih rješenja za pokretne uređaje tijela javnog sektora (NN 17/2019).

Korisnici informacijskog sustava koji se ovim projektnim zadatkom isporučuje moraju moći raditi bez dodatnih zahtjeva na kupnju posebnih programskih licenci, instalacije dodatnih drivera, programa, alata ili zasebnim podešavanjima postavki u internet preglednicima.

Ponuditelj će uspostaviti dva sustava; testni i produkcijski te definirati i dokumentirati postupke i procedure prilikom prelaska s jednog na drugi. Sve promjene i radovi izvoditi će se na testnoj okolini, a tek nakon potvrde naručitelja, validirane promjene i nadogradnje sustava primijenit će se na produkcijskom sustavu.

Ponuditelj u sklopu prijave na natječaj mora jasno iskazati resursne potrebe, npr. licence, hardverske zahtjeve, zahtjeve za dodatnom opremom i slično.

Za potrebe nadzora i sljedivosti, Ponuditelj mora osigurati da bude zabilježeno:

* svaki pristup sustavu i odjava sa sustava,
* svaki unos, brisanje ili promjena podataka,
* svako pokretanje i završetak obrade.

Zapisi moraju sadržavati informacije o tome tko je i kada napravio određenu aktivnost. Ovi zapisi bilježe se putem standardnih mehanizama operativnog sustava ili zapisuju u bazu podataka ili tekst datoteke na način da mogu biti dostupni i čitljivi vanjskim sustavima.

Za potrebe integracije podataka s ostalim sustavima, Ponuditelj će osigurati web servise/API-je uz upotrebu standardnih protokola i formata. Funkcionalnosti koje su ovime pokrivene opisane su u Opsegu zadatka. Za zaštitu i razmjene podataka koristit će se standardni sigurni protokoli i kriptografski ključevi za enkripciju podataka (TLS ili slično).

Ponuditelj mora osigurati mehanizme za izvoz i uvoz svih podataka u strukturiranom obliku.

Ponuditelj za potrebe backup-a i restore-a mora, ukoliko je potrebno, osigurati odgovarajuće agente za povezivanje na backup sustav Naručitelja. Ponuditelj mora definirati procedure za provođenje i testiranje backup-a i restore-a.

# Primopredaja sustava, dokumentacija i edukacija

**Primopredaju sustava** uključuje najmanje sljedeće:

Za stavke nadogradnje:

* opis arhitekture sustava,
* LLD obrazac,
* funkcionalnu specifikaciju,
* korisničku dokumentaciju,
* dokumentaciju za administratore/operatere sustava,
* isporuku izvornog koda u nekompajliranom obliku (ukoliko je primjenjivo), uključujući sve komentare i u skladu s pravilima struke, zajedno s Izjavom o trajnom, neotuđivom i neisključivom pravu iskorištavanja implementiranog programskog rješenja,
* opis strukture baze podataka i proceduru za "data dump" baze u cijelosti i u strojno čitljivom formatu,
* specifikacije API-ja,
* primopredajni zapisnik koji je, nakon što ga potpiše naručitelj, temelj za ispostavljanje računa.

Za stavke održavanja:

* mjesečni izvještaj o održavanju koji je, nakon što ga potpiše naručitelj, temelj za ispostavljanje računa.

Ponuditelj je dužan, osim isporuke korisničke dokumentacije, prezentirati sustav korisnicima i operaterima sustava te ih **educirati** u mjeri koliko je potrebno da su u mogućnosti samostalno koristiti i administrirati sustav.

Naručitelj stječe trajno, neotuđivo i neisključivo pravo iskorištavanja implementiranog programskog rješenja za sve djelatnike, prostorno neograničeno na teritoriju Europske Unije.

Naručitelj samostalno određuje krajnje korisnike sustava, ali nema pravo prodaje ili ustupanja programskog rješenja trećim stranama, osim javnopravnim institucijama čiji je osnivač Republika Hrvatska, a prava i dužnosti osnivača obavlja ministarstvo nadležno za poljoprivredu te pravnim osobama s javnim ovlastima, a čiji je osnivač Republika Hrvatska. Ustupanje trećim stranama ne podrazumijeva uspostavu nove fizičke ili virtualne lokacije programskog rješenja kod trećih strana.

Podaci u bazama podataka ovog programskog rješenja vlasništvo su Naručitelja.

**U slučaju raskida** **ugovora** Ponuditelj je obavezan isporučiti podatke i sve elemente za njihovu interpretaciju u strukturiranom, strojno čitljivom (primjerice CSV, XLS, XML, JSON, HTML i sl. format) elektroničkom obliku.

Ponuditelj, nakon raskida ugovora i nakon potvrde Naručitelja o urednom preuzimanju i interpretaciji podataka, mora obrisati podatke sa svih medija na kojima su pohranjeni. To se odnosi na transakcijske baze podataka, pomoćne datoteke te na sigurnosne kopije kod Ponuditelja.

Sve odredbe navedene u ovom članku projektnog zadatka odnose se na sve eventualne podizvođače koji mogu biti angažirani u realizaciji projekta.

# Jamstvo

Jamstveni rok za nadogradnju iznosi 12 mjeseci.

Jamstveni rok počinje teći i formalno se računa od idućeg kalendarskog dana nakon datuma potpisa zapisnika o nadogradnji.

Jamstveni rok podrazumijeva korektivna otklanjanja naknadno uočenih nepravilnosti koje su uspostavljene, implementirane ili nadograđene kako je usuglašeno između predstavnika Naručitelja i Ponuditelja u fazi razrade i usuglašavanja funkcionalnih (tehničkih) specifikacija sustava.

Za vrijeme jamstvenog roka Ponuditelj se obvezuje:

* da će implementirani sustav besprijekorno funkcionirati, uz uvjet da se isti koristi u skladu s njegovom namjenom i uputama za upotrebu;
* da će na zahtjev Naručitelja o svom trošku ukloniti nedostatak prema prioritetu i vremenu odziva definiranom u sljedećoj tablici:

| **PRIORITET ZASTOJA ILI NEISPRAVNOSTI** | **UGROŽENOST POSLOVNOG PROCESA** | **Inicijalno odzivno vrijeme\*** | **Ciljano vrijeme za rješenje zahtjeva\*\*** | **NAČIN PODRŠKE** |
| --- | --- | --- | --- | --- |
| **Prioritet nivoa A**  (Potpuni pad sustava) | Obavljanje poslovnog procesa je u potpunosti onemogućeno. | 30 minuta | 2 sata | Na rješavanju problema će se raditi dok se ne pronađe rješenje. |
| **Prioritet nivoa B**  (Djelomični pad sustava) | Poslovni proces je u funkciji, ali znatno otežan. | 1 sat | 8 sati | Na rješavanju problema će se raditi dok se ne pronađe rješenje. |
| **Prioritet nivoa C**  (Značajan utjecaj na korištenje sustava) | Poslovni proces je ugrožen, ali u funkciji. | 4-8 sati | manje od  2 dana | Rješavanju problema će se pristupiti u dogovoru s predstavnicima MP, a u vrijeme kada će to izazvati najmanje ometanja. |
| **Prioritet nivoa D**  (Ograničen utjecaj na korištenje sustava) | Potreban nadzor ponašanja usluge u poslovnom procesu. | 2 dana | 1 tjedan | Problem će se rješavati u skladu s redovnim poslovanjem Ponuditelja. |

# Poslovna tajna

Ponuditelj se obvezuje da će podatke tehničkog i poslovnog značaja do kojih ima pristup pri izvršavanju ovog projektnog zadatka čuvati kao poslovnu tajnu. U slučaju da je jedna od strana u projektu odredila za neke podatke viši stupanj tajnosti – primjenjivati će se zakonske odredbe predviđene za određeni stupanj tajnosti.

Obveza čuvanja tajne ostaje i nakon ispunjenja ovog projektnog zadatka, sukladno najvišim propisanim standardima, a u roku od dvije godine od dana isteka ovog projektnog zadatka. Ovaj projektni zadatak ne priječi strane u projektu da se dalje dodatno obvezuju u pogledu zaštite poslovne tajne. U slučaju sukoba između odredbi tih nadopuna i prvotnih odredbi ovog projektnog zadatka, primjenjivat će se odredbe tih nadopuna.

U slučaju izravnog ili neizravnog otkrivanja podataka tehničkog i poslovnog značaja od strane Ponuditelja projekta, Ponuditelj se obvezuje nadoknaditi Naručitelju svaku štetu koju Naručitelj može trpjeti kao rezultat neovlaštene uporabe ili otkrivanja spomenutih podataka ovog projektnog zadatka od strane Ponuditelja.